**Ինչո՞ւ փղերը** (ռուս.՝ Почему слоны?), խորհրդային մուլտֆիլմ, որը նկարահանվել է Բորիս Ժիտկովի «Ինչ եմ տեսել» վեպի հիման վրա, 1980 թվականին, «Էկրան» ստուդիայում։ Ֆիլմը, որը ստեղծել է Մարիաննա Նովոգրուդսկայան, կարծես թե հասցեագրված է ամենափոքրերին, սակայն գրավում է նաև մեծահասակ հանդիսատեսին կատարման նրբագեղությամբ, ակնարկներով, կենցաղային խնդիրների գոյության մասին մտածելու հեղինակի պահանջով։

Սյուժե
------

Սա «Կոճակիկներ և մարդուկներ» մուլտֆիլմի շարունակությունն է։

Այն ևս մեկ պատմություն է Ալյոշայի մասին, որն անսպասելի հարցեր տալու մեծ սիրահար է, և այս սովորության պատճառով նրան կոչում են Ինչուիկ։ Այս անգամ Ալյոշան մոր հետ հայտնվել է կենդանաբանական այգում՝ Ալյոշայի «ինչուների» իսկական վայրում։ Չէ՞ որ այստեղ այնքան նոր բան կա՝ և՛ գազաններ, և՛ երևույթներ, և տղան այդ ամենի համար անպայման ուզում է բացատրություն ստանալ։ Իսկ կենդանաբանական այգում Ալյոշան ծանոթանում և ընկերանում է փոքրիկ տղայի՝ Պետյայի հետ, որը նրան շատ հետաքրքիր բաներ է պատմում գազանների և նրանց սովորությունների մասին։ Կենդանաբանական այգում շրջագայության ժամանակ շատ հետաքրքիր բաներ են տեղի ունենում։ Եվ Ալյոշան նույնիսկ մի պահ կորում է։ Սակայն Պետյայի և նրա ընկեր կենդանիների շնորհիվ տղան նորից հանդիպում է իր մոր հետ փղերի հրապարակում։ Այդ պատճառով Պետյայի և նրա մոր միջև հաստատվում են բարեկամական հարաբերություններ, իսկ հետո մայրիկն ու Ալյոշան բարեհաջող կերպով վերադառնում են տուն։ Տղային կենդանաբանական այգուց անմոռանալի տպավորություններ են մնում։

Հեղինակներ
----------

|  |  |
| --- | --- |
| Ռեժիսոր | Մարիաննա Նովոգրուդսկայա |
| Սցենարի հեղինակ | ժաննա Վիտենզոն |
| Բեմադրող նկարիչ | Գալինա Բեդա |
| Նկարիչ | Իրինա Դեգտյարյովա |
| Անիմատորներ | Օլգա Անաշկինա, Պավել Պետրով, Վալերի Տոկմակով, Ն. Բազելցևա, Ֆազիլ Հասանով |
| Օպերատոր | Էռնստ Գաման |
| Կոմպոզիտոր | Միխայիլ Մեերովիչ |
| Հնչյունային օպերատոր | Վիտալի Ազարովսկի |
| Խմբագիր | Ալեքսանդր Տիմոֆեևսկի |
| Տնօրեն | Ե. Բոբրովսկայա |
| Ֆիլմի վրա աշխատել են | Ե. Տարլեևա, Ն. Չերնիկովա, Իննա Կարպ, Նատալյա Գրաչովա, Գալինա Դրոբինինա, Ե. Զվերևա |
| Դերերը կրկնօրինակել են | Նատալյա Շվեց, Մարինա Վայնտրաուբ, Ռոգվոլտ Սուխովերտո` հավալուսն, շուն, փիղ, հորեղբայր, արջ |

* Հեղինակները ներկայացված են ըստ մուլտֆիլմի լուսագրերի։

Մրցանակներ և փառատոններ
-----------------------

* 1980՝ Մոսկվայի կինոփառատոն, ռեժիսորական մրցանակ։

Հետաքրքիր փաստեր
----------------

Մուլտֆիլմում օգտագործվել է ընդհանուր մուլտիպլիկացիայի սկզբունքը։

Վերաթողարկում DVD ձևաչափով
--------------------------

Մուլտֆիլմը բազմիցս վերաթողարկվել է մուլտֆիլմերի հավաքածուներում։

* «13 պատմություններ», սկավառակում ընդգրկվել են հետևյալ մուլտֆիլմերը.

«Սատանիկ №13» (1982), «Փափուկ պոչով սատանիկը» (1985), «Չեմուչումիկ» (1986), «Մի կովբոյ, երկու կովբոյ» (1981), «Դիմավորեք տատիկին»(1984), «Ինչո՞ւ փղերը» (1980), «Լաթի կտորն ու ամպը» (1977), «Բաց պատուհան» (1986), «Ինչպես ծերուկը վաճառեց կովին» (1980), «Տուն ընձառյուծի համար» (1979), «Ծովահենի նշումները» (1989)

* «Չեմուչումիկ», սկավառակում ընդգրկվել են հետևյալ մուլտֆիլմերը.

«Կաթիլ» (1984), «Ինչո՞ւ փիղ» (1980), «Ագահ հարուստ» (1980), «Փոքրիկ վնասարարը» (1987), «Չեմուչումիկ» (1986), «Սիմուլյանտ նապաստակը» (1967), «Լոշտակն ու իր ընկերները» (1981-1982)

Ծանոթագրություններ
------------------

1. ↑  *Сергей Капков.* Марианна Новогрудская // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2 "Արխիվացված պատճենը". Արխիվացված է the original 2007 թ․ օգոստոսի 29-ին. Retrieved 2019 թ․ հունիսի 16. `{{cite web}}`: Cite has empty unknown parameter: `|dead-url=` (help)
2. ↑  *Сергей Капков* Энциклопедия отечественной мультипликации. — М.: Алгоритм, 2006. — С. 470-471. — 816 с. — 3 000 экз. — ISBN 5-9265-0319-4

Գրականություն
-------------

* *Житков Борис* Что я видел. — М.: Эксмо, 2010. — 496 с. — ISBN 978-5-699-37132-7

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |